Document ID: /roh_data/filtered/fineweb-2-filterrobots_roh.jsonl.gz/24668

La fabrica da palpiri Landqart SA stritga 55 da 260 plazzas da lavur. Raschun per questa mesira sajan surcapacitads sin l'entir mund en il sectur da producir bancnotas. Ils collavuraturs èn vegnids infurmads il mardi. Ils represchentants dals lavurants ed ils partenaris socials han avert ina procedura da consultaziun. Per ils lavurants che perdan la plazza, vegnia elavurà in plan social, ha communitgà la Lanqart SA.
L'interpresa da Lanquart era avant in onn vegnida en mancanza da liquiditad perquai ch'in project grond internaziunal era vegnì sistì. Per segirar la stampa da las bancnotas novas ha la Banca naziunala svizra surprendì la fabrica da palpiri. Lanqart è l'unic producent dal uschenumnà Durasafe-Substrat per la nova seria da bancnotas svizras.
RR novitads 11:00